32004D0568
L 252/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 23 юли 2004 година
за изменение на Решение 92/452/ЕИО по отношение на екипите за събиране на ембриони в Съединените американски щати
(нотифицирано под номер С(2004) 2420)
(текст от значение за ЕИП)
(2004/568/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 89/556/ЕИО на Съвета от 25 септември 1989 г. относно ветеринарно-санитарните условия, регулиращи търговията в рамките на Общността и вноса от трети страни на ембриони от домашни животни от рода на едрия рогат добитък (1), и по-специално член 8 от нея,
като има предвид, че:
(1)
Решение 92/452/ЕИО на Комисията от 30 юли 1992 г. относно съставяне на списъци на екипите за събиране на ембриони и екипите за производство на ембриони, одобрени в трети страни за износа към Общността на ембриони от едър рогат добитък (2) предвижда, че държавите-членки могат да внасят ембриони, произхождащи от трети страни, само ако тези ембриони са събрани, обработени и складирани от екипи за събиране на ембриони, вписани в приложения към настоящото решение списък.
(2)
Съединените американски щати поискаха да бъдат направени изменения в списъка на вписванията, които се отнасят до тях.
(3)
Съединените американски щати предоставиха гаранции относно спазването на съответните норми, определени в Директива 89/556/ЕИО, и въпросните екипи за събиране на ембриони са официално одобрени за износ към Общността от компетентните служби на тази страна.
(4)
Решение 92/452/ЕИО следова съответно да се измени.
(5)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Решение 92/452/ЕИО се изменя в съответствие с приложението към настоящото решение.
Член 2
Настоящото решение се прилага от 31 юли 2004 г.
Член 3
Адресати на настоящото решение са държавите-членки.
Съставено в Брюксел на 23 юли 2004 година.